EkBass/fiwiki-20250220-pages-articles huggingface dataset:
Tšekinvuoristokoira

Tšekinvuoristokoira () on tšekkiläinen koirarotu. == Ulkomuoto == Tšekinvuoristokoiran kirsu on musta. Huulet ovat voimakkaat ja hampaissa on joko leikkaava tai tasapurenta. Soikionmuotoisten ruskeiden silmien ilme on tyyni ja ystävällinen. Pitkät, kolmionmuotoiset ja riippuvat koirat ovat korkealle ja toisistaan etäälle asettuneet. Niska on keskipitkä, voimakas ja lihaksikas ilman löysää kaulanahkaa. Runko on hieman pitkänomainen. Selkä on suora ja kiinteä, ja rintakehä pitkä ja soikea. Vatsalinja on hieman ylösvetäytynyt. Raajat ovat pitkät, suorat ja voimakkaat. Käpälät ovat suuret ja soikeat. Runsaskarvainen häntä on selkälinjan tasolle kiinnittynyt. Koiran ollessa levossa häntä riippuu alhaalla, mutta vastaavasti sen ollessa iloinen tai jännittynyt se kaartuu sirpinmuotoisena selän ylle. Karvapeite on tiheä, suora, jäykkä ja n. 10 cm pitkä; se on lyhyempi päässä ja eturaajoissa. Väritys on valkoinen ruskein, mustin tai muunvärisin merkein. Kuten pyreneittenmastiffilla, myös tällä rodulla pää on aina värillinen, vaikka rungon värimerkit ovatkin epäsäännölliset. Urosten säkäkorkeus on 62–70 cm ja paino 32–40 kg; narttujen vastaavat mitat ovat 58–66 cm ja 28–36 kg. == Luonne ja käyttäytyminen == Tšekinvuoristokoira on miellyttävä, ystävällinen, itsevarma ja eloisa. Se on melko helppo kouluttaa eikä sen tule olla aggressiivinen. Se pitää lapsista ja tulee hyvin toimeen muiden koirien ja eläinten kanssa. == Alkuperä == Rotua alettiin jalostaa 1970-luvulla slovakiancuvacista ja Kanadasta tuoduista rekikoirista, ja ensimmäinen pentue syntyi vuonna 1977.Český Horský Pes. Hafizi. Haettu 27.10.2012 Se on monipuolinen harrastus- ja työkoira, joka jalostettiin vuoristo-olosuhteita varten. Se sopii esimerkiksi pelastus-, paimen- ja vahtikoiraksi, mutta se on nykyisin lisäksi suosittu seurakoira. == Terveys == Rotu elää keskimäärin 11–12 vuotta. == Hoito == Eloisana ja energisenä koirana tšekinvuoristokoiralla on suuri liikunnantarve, minkä vuoksi se tarvitsee aidatun alueen jolla liikkua vapaasti ja purkaa energiaansa. Sitä ei suositella kerrostaloon vaan se on onnellisimmillaan omakotitalon pihalla. Se nauttii pitkistä metsä- ja luontolenkeistä. == Lähteet == Luokka:FCI:n ulkopuoliset rodut Luokka:Vuoristokoirat Luokka:Tšekkiläiset koirarodut
K. A. Weiste

K. A. Weiste Oy on Helsingin Pukinmäessä vuodesta 1924 toiminut joulukoristeisiin erikoistunut yritys. Se on Euroopan vanhimpia joulukoristevalmistajia ja nykyisin Pohjoismaiden ainoa. Weiste valmistaa muun muassa palloja, kelloja, punoksia, köynnöksiä, lamettaa, latvatähtiä, kransseja ja pieniä tekokuusia tuotemerkillä Christmas Legend. Weisteen koristetuotannosta yli 80 prosenttia menee vientiin, erityisesti Ranskaan, Venäjälle ja Isoon-Britanniaan. Vientimaita on yhteensä yli 30. Weisteen tuotannossa on vuosittain yli tuhat tuotenimikettä, joista 800 on vakiotuotteita ja 400–500 asiakaskohtaisia erikoistuotteita. Joulukoristemallistosta noin kolmannes uudistuu vuosittain. Oman valmistuksen lisäksi Weiste tuo maahan suuren valikoiman eri materiaaleista valmistettuja joulukoristeita, lasipalloja ja lyhtyjä. Joulusesongin tasaamiseksi tuontivalikoimaan kuuluu myös laaja valikoima erilaisia ympärivuotisia sisustustuotteita ja koriste-esineitä. Vakituisia työntekijöitä on noin 90 ja kausityöntekijöitä 20–30. Weisteen liikevaihto on vuoden 2008 yli kymmenen miljoonan euron tasosta laskenut 6,4 miljoonaan tilivuonna 2011. ==Historiaa== Weisteen toiminta alkoi 1924, kun kansakoulunopettaja ja paperitavarakauppias Kaarlo Aimo Weiste (1881–1963, alun perin Westerlund) perusti Helsinkiin oman yrityksen, liikeideanaan ryhtyä tuottamaan hopealangasta kotimaisia kuusenkoristeita. Niitä hän teki ensin kotonaan ja sitten Kluuvikadun työhuoneessaan, kunnes hän muutti poikansa Aarren (1920–2001) kanssa Pukinmäkeen vuonna 1926. Apua tuotteiden suunnittelussa oli sisaresta Viivia Weisteestä, joka toimi Heinolan opettajaseminaarissa piirustuksen ja käsitöiden opettajana vuosina 1921–1945. Koriste- ja nauhatehtaasta tuli K. A. Weiste Oy vuonna 1936.YTJ-tietopalvelu. Nauhojen kutominen alkoi 1930-luvun puolessavälissä, ja vuonna 1938 valmistettiin noin neljääkymmentä erilaista nauha- ja nyörimallia. Hopealankakoristeita alettiin viedä Ruotsiin vuonna 1946, ja sitä varten perustettiin Hankoon tytäryhtiö Koristevienti Oy. 1950–1960-luvulla muovi yleistyi nopeasti Weisteen materiaalina. PVC-kalvoista syntyi entistä kestävämpiä ja värikkäämpiä koristeita, ja vuonna 1967 alettiin valmistaa muottiinpuhallusmenetelmällä koristepalloja. Muovisista joulukuusista tuli 1970-luvulla hittituote pariksi kymmeneksi vuodeksi, kunnes kiinalaiset muovikuuset veivät markkinat. Tähtisädetikkuja Weiste valmisti yli 40 vuotta, kunnes kotimaiset tähtisädetikut korvattiin itäsaksalaisilla. Vuonna 1992 K. A. Weiste Oy sai Tasavallan presidentin kansainvälistymispalkinnon. Loppuvuodesta 2007 Heinolan kaupunginmuseossa järjestettiin joulunäyttely, jonka yhdessä pääosassa olivat K. A. Weisteen joulukoristeet vuosikymmenien varrelta. ==Lähteet== ==Aiheesta muualla== * Luokka:Suomalaiset teollisuusyritykset
Glory hole

Glory hole (engl.) on yleensä käymälän tai seksiklubin seinässä oleva reikä, jonka kautta ihmiset voivat harrastaa anonyymia seksiä keskenään. Glory hole on lantion korkeudelle porattu tai kaiverrettu aukko, josta toinen osapuoli työntää peniksensä seinän toiselle puolelle masturboitavaksi tai imettäväksi. Glory holet nousivat suuremman kansan tietoisuuteen 1950-70-lukujen aikana homokulttuurin myötä. Homouden ollessa tabu tai rikos, olivat glory holet tapa harrastaa miestenvälistä, anonyymiä ja salaista seksiä. Glory holet ovat olleet isossa osassa kruisailukulttuuria. == Lähteet == ==Aiheesta muualla== Luokka:Seksuaalisuhteet Luokka:Englanninkieliset sanat ja sanonnat Luokka:Seksuaali- ja sukupuolivähemmistöjen kulttuuri
Jurongin lintupuisto

thumb|Punaluri Jurongin lintupuistossa. Jurongin lintupuisto on Singaporessa toimiva lintuihin erikoistunut eläintarha. Sen laajuus on 20,2 hehtaaria. Puisto perustettiin vuonna 1971. Siellä on 380 lintulajia, kaikkiaan yli viisituhatta yksilöä. Puistossa käy vuosittain yli 900 000 vierailijaa. == Lähteet == ==Aiheesta muualla== Luokka:Singaporen eläintarhat
Ville Runola

Ville Runola (s. 4. tammikuuta 1993 Raisio) on suomalainen entinen jääkiekkomaalivahti. Hän pelasi urallaan yhdessä SM-liigaottelussa Turun Palloseuran maalilla kaudella 2012–2013, jonka jälkeen Runola vietti neljä vuotta Clarksonin yliopistojoukkueessa. Tämän jälkeen hän kävi syksyllä 2017 try-outilla Mestis-joukkue TuTossa, kunnes lonkkavamma lopetti Runolan pelaajauran vain 24-vuotiaana. ==Ura== ===Seuraura=== Raisiossa syntynyt Runola aloitti jääkiekon pääkaupunkiseudulla ja Etelä-Vantaan Urheilijoissa. Hän siirtyi sieltä C-juniori-ikäisenä Espoo Bluesiin kaudeksi 2008–2009. Kauden 2009–2010 Runola aloitti Rauman Lukon B-nuorissa, mutta hän siirtyi kesken kauden pelaamaan samaa sarjaa (B-nuorten SM-sarja) Kiekko-Vantaaseen. Kaudeksi 2010–2011 Runola siirtyi Turun Palloseuraan, jossa hän voitti B-nuorten SM-hopeaa keväällä 2011. Runola pelasi suurimman osan kaudestaan kuitenkin joukkueen A-nuorissa Kristian Järvisen kakkosmaalivahtina, kuten myös seuraavalla kaudella 2011–2012. Toukokuussa 2012 hän teki kaksivuotisen SM-liigasopimuksen TPS:n kanssa. Kesäkuussa 2012 Runola teki try-out -sopimuksen USHL-joukkue Sioux City Musketeersin kanssa, mutta hän jatkoi kuitenkin TPS:ssä kaudella 2012–2013. Runola debytoi SM-liigassa 27. lokakuuta 2012 Espoo Bluesia vastaan, jolloin hän toimi kakkosmaalivahtina Atte Engrenille ja sai peliaikaa kuuden sekunnin ajan. Huhtikuussa 2013 Runola purki sopimuksensa TPS:n kanssa tavoitellaakseen paikkaa Pohjois-Amerikan yliopistosarjoista. Lopulta hänen kerrottiin siirtyvän elokuussa opiskelemaan Clarksonin yliopistoon. Elokuussa 2017 Runola siirtyi try-outille Mestis- joukkue TuToon. Hän sai kuitenkin harjoituksissa leikkaushoitoa vaatineen lonkkavamman, joka päätti Runolan koko pelaajauran vain 24-vuotiaana. ===Maajoukkueura=== Runola on pelannut yhden poikien maaottelun. Hänet valittiin Pohjola-leirin parhaaksi maalivahdiksi ja tähdistökentälliseen vuonna 2008. ==Muuta== Runolan pikkuveli Aleksi pelaa puolustajana TuTon A-nuorissa ja hän on debytoinut myös seuran Mestis-joukkueessa. ==Tilastot== Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 2012–2013 TPS SM-liiga 1 0 0 0 0 0 0 0.00 100 - - - - - - - - 2013–2014 Clarkson Univ. ECAC 2 1 1 0 119 8 0 4.02 86,2 - - - - - - - - 2014–2015 Clarkson Univ. ECAC 8 0 5 3 430 21 0 2.93 88,3 - - - - - - - - 2015–2016 Clarkson Univ. ECAC 2 0 0 0 23 1 0 2.56 91,7 - - - - - - - - 2016–2017 Clarkson Univ. ECAC 4 2 0 0 191 10 0 3.13 88,5 - - - - - - - - ==Lähteet== * * ===Viitteet=== Luokka:Suomalaiset jääkiekkomaalivahdit Luokka:Vuonna 1993 syntyneet Luokka:Elävät henkilöt
Jääpallon Maakuntasarja 1946

Jääpallon Maakuntasarja 1946 pelattiin kymmenessä lohkossa, osallistuvia joukkueita oli 39. Kahdeksan joukkuetta nousi seuraavaksi kaudeksi Suomensarjaan. == Maakuntasarja == ===Pohjolan lohko=== Joukkue O V T H Maalit P Vastus KePS TPV Veitsiluodon Vastus 4 2 1 1 12-10 5 3-3 0-2 Kemin Palloseura 4 1 2 1 10-10 4 3-4 1-1 Tornion Palloveikot 4 1 1 2 7-9 3 2-5 2-3 ===Pohjanmaan lohko=== Joukkue O V T H Maalit P GBK Drott VPaPo KPV Gamlakarleby Bollklubb 3 2 0 1 12-10 4 4-2 1-2 3-1 IF Drott 3 2 0 1 12-10 4 4-2 0-4 Vaasan Pallo-Pojat 3 1 0 2 6-6 3 2-1 Kokkolan Pallo-Veikot 3 0 0 3 6-11 0 ===Satakunnan lohko=== Joukkue O V T H Maalit P RU-38 TBK NoU Pedot Rosenlewin Urheilijat-38 3 3 0 0 25-6 6 11-1 6-3 8-2 Tammerfors Bollklubb 3 2 0 1 9-15 4 5-2 3-2 Nokian Urheilijat 3 0 1 2 6-12 1 1-1 Pedot, Tampere 3 0 1 2 5-12 0 ===Savon lohko=== Joukkue O V T H Maalit P PK-37 Kal KuPS SoPS Pallokerho-37 3 3 0 0 29-4 6 11-2 6-1 12-1 Joensuun Kalevaiset 3 1 1 1 10-15 3 6-2 2-2 Kuopion Palloseura 3 1 0 2 7-15 2 4-3 Sortavalan Palloseura 3 0 1 2 6-18 0 ===Keski-Suomen lohko=== Joukkue O V T H Maalit P SePS VTU Ahmat JIlves Seinäjoen Palloseura 3 3 0 0 14-5 6 5-3 5-2 4-0 Vaajakosken Tehtaitten Urheilijat 3 2 0 1 11-5 4 4-0 4-0 Jyväskylän Ahmat 3 1 0 2 4-10 2 2-1 Jämsänkosken Ilves 3 0 0 3 1-10 0 ===Helsingin lohko=== Joukkue O V T H Maalit P KUV KaPS YVP PU RPS TP Käpylän Urheilu-Veikot 5 4 1 0 41-5 9 3-3 6-1 2-0 5-1 25-0 Kallion Palloseura 5 4 1 0 37-7 9 7-1 10-2 3-1 14-0 Yhdistyneitten Villatehtaitten Palloilijat 5 3 0 2 24-16 6 3-2 9-1 10-0 Porvoon Urheilijat 5 2 0 3 12-16 4 2-1 6-0 Riihimäen Palloseura 5 1 0 4 10-20 2 6-1 Töölön Pallolijat 5 0 0 5 1-61 0 ===Kymenlaakson lohko I=== Joukkue O V T H Maalit P LaPa HMP KUS ESK Lappeenrannan Pallo 3 3 0 0 21-5 6 5-3 6-0 10-2 Heinolan Maila-Pojat 3 2 0 1 14-10 4 4-3 7-2 KUS 3 1 0 2 7-12 2 4-2 Etelä-Saimaan Kisa 3 0 0 3 6-21 0 ===Kymenlaakson lohko II=== Joukkue O V T H Maalit P KUP Jän PaKa Tor Kouvolan Urheilijain Palloilijat 3 3 0 0 8-3 6 2-1 2-1 4-0 Kotkan Jäntevä 3 2 0 1 7-4 4 3-2 3-0 Pallo-Karhut 3 1 0 2 10-6 2 7-1 Loviisan Tor 3 0 0 3 2-14 0 Karsintaottelu: KUP-LaPa 1-7 ===Varsinais-Suomen lohko I=== Joukkue O V T H Maalit P UU ÅIFK TKär Uudenkaupungin Urheilijat 4 3 1 0 32-6 7 9-1 7-1 Åbo IFK 4 2 1 0 9-12 5 2-2 6-1 Turun Kärpät 4 0 0 4 4-27 0 2-14 luov. ===Varsinais-Suomen lohko II=== Joukkue O V T H Maalit P TPS TPK MIFK Turun Palloseura 2 1 0 1 8-6 2 4-5 4-1 Turun Pallokerho 2 1 0 1 4-2 2 0-0* IFK Mariehamn 2 1 0 1 1-4 2 MIFK määrättiin voittajaksi TPK:n käytettyä edustuskelvotonta pelaajaa. Varsinainen ottelu päättyi TPK:n hyväksi 5-0. Karsinnan jälkeen (TPS-UU) TPS nousi. ==Lähteet== Luokka:Jääpallon Maakuntasarja Luokka:Vuoden 1946 jääpallo
Ana Free

Ana Free, oikealta nimeltään Ana Gomes Ferreira (s. 29. kesäkuuta 1987), on portugalilainen laulaja. Hän nousi kuuluisuuteen videopalvelu YouTuben kautta. Free aloitti omien cover-kappaleidensa lataamisen YouTubeen tammikuussa 2007, samalla kun hän opiskeli Englannissa. Ensimmäisen EP:nsä, Radian, hän julkaisi vuonna 2010. Sen jälkeen hän esiintyi useiden suosittujen artistien kanssa samoilla keikoilla. Hän keräsi rahaa ensimmäistä albumiaan varten PledgeMusic- palvelun kautta. Freen ensimmäinen single on nimeltään ”Electrical Storm”. Hänen ensimmäinen albuminsa on nimeltään TO.GET.HER. == Lähteet == == Aiheesta muualla == *Ana Freen kotisivut Luokka:Portugalilaiset laulajat Luokka:Vuonna 1987 syntyneet Luokka:Elävät henkilöt
Silkkitassu

Silkkitassu (Ptilotus nobilis) on revonhäntäkasvien heimoon kuuluva kasvi. Silkkitassun pysty varsi kasvaa noin metrin korkuiseksi. Kukinto on 5–20 cm pitkä, 4–5 cm leveä pitkulainen sylinteri. Lehdet ovat hopeanhohtoisen vihreät. Silkkitassua kasvatetaan koristekasvina.Silkkitassu Joey Exotic Garden Muiden sukunsa lajien tapaan se kasvaa luonnonvaraisena Australiassa.A synopsis of Ptilotus (Amaranthaceae) in eastern Australia Teleopea == Lähteet == Luokka:Revonhäntäkasvit
Modestep

Modestep on elektronista musiikkia tekevä yhtye Lontoosta, Isosta- Britanniasta, joka perustettiin vuonna 2010. Yhtyeen debyyttisingle "Feel Good" julkaistiin Isossa-Britanniassa 7. helmikuuta 2011, osana kolme- kappaleista singleä, mukana remix ja soulstep-kappale "Bite The Hand". Yhtye julkaisi Evolution Theory-debyyttialbuminsa helmikuussa 2013. Toinen albumi London Road julkaistiin toukokuussa 2015. == Diskografia == === Studioalbumit === * Evolution Theory (2013) * London Road (2015) === Extended play -levyt === * Sunlight (Remixes) (2011) * To The Stars (Remixes) (2011) * Show Me A Sign (Remixes) (2012) * Inside My Head (2013) * Machines (2015) * Rainbow (2015) === Singlet === * "Feel Good" (2011) * "Sunlight" (2011) * "To The Stars" (2011) * "Show Me A Sign" (2012) * "Another Day" (feat. Popeska) (2013) * "Machines" (2015) === Muut kappaleet === * "Los Angeles" (mukana Dirtyphonics) (julkaistiin Dirtyphonicsin Irreverence-albumilla) (2013) === Remixit === * Cee Lo Green - Fuck You! (Modestep Remix) (2010) * Enya - Exile (Modestep Remix) (2010) * Ryan Keen - All This Time (Modestep Remix) (2013) * Karma Fields & Morten - "Stick Up" (2015) === Musiikkivideot === Vuosi Esittäjä(t) Kappale Ohjaaja(t) Levy-yhtiö Julkaistu 2010 Modestep "Feel Good"http://www.youtube.com/watch?v=3r26y--evIw David Bispham, Josh Friend & Tony Friend UKF 24. joulukuuta 2010 2011 "Sunlight"http://www.youtube.com/watch?v=Bparw9Jo3dk Josh Friend & Tony Friend Polydor Records 3. heinäkuuta 2011 "To The Stars" (Break The Noize & The Autobots Remix)http://www.youtube.com/watch?v=-qpUChC6iU4 Liam Underwood 5. lokakuuta 2011 "To The Stars"http://www.youtube.com/watch?v=pTaYDuz2N9M Liam Underwood, Josh Friend & Tony Friend 17. lokakuuta 2011 2012 "Show Me A Sign"http://www.youtube.com/watch?v=je8UCmQ45h4 Richard Payne, Josh Friend & Tony Friend 19. maaliskuuta 2012 Coldplay "Paradise" (Modestep Cover)http://www.youtube.com/watch?v=3kVjiiqnGB8 Liam Underwood 10. joulukuuta 2012 Modestep feat. Popeska "Another Day" (xKore Remix)http://www.youtube.com/watch?feature=player_embedded&v;=f9EM8T5K6d8 Josh Friend & Tony Friend 12. joulukuuta 2012 2013 "Another Day"http://www.youtube.com/watch?v=ZWBw3rjXPcEhttp://www.youtube.com/watch?v=s53hi2NrOik 16\. tammikuuta 2013 – 27. tammikuuta 2013 == Esiintymiset Suomessa == * 16. kesäkuuta 2012 – Renegade Electrostage, Provinssirock, Seinäjoki * 5. joulukuuta 2012 – Renegade Winter Festival 2012, Helsinki * 26. kesäkuuta 2013 – Rock the Beach, Helsinki * 7. elokuuta 2015 - Weekend Festival, Helsinki * 4. toukokuuta 2019 - The Circus, Helsinki (DJ-setti) == Lähteet == == Aiheesta muualla == * Viralliset sivut * Modestep Radio * Modestep Facebook -sivustolla * Modestep Twitter -sivustolla * * Modestep Beatport -sivustolla * Modestep YouTube -sivustolla * Modestep SoundCloud -sivustolla Luokka:Brittiläiset drum and bass -yhtyeet Luokka:Brittiläiset elektronisen musiikin yhtyeet Luokka:Brittiläiset rockyhtyeet Luokka:Dubstep-tuottajat
Punasilkkiyrtti

Punasilkkiyrtti (Asclepias curassavica) on oleanterikasvien (Apocynaceae) heimoon kuuluva kasvi. Punasilkkiyrtti kasvaa 60–90 cm korkeaksi. Lehdet ovat noin 15 cm pitkät, kapeat, teräväkärkiset, keskivihreät ja niissä on joskus valkoinen raita keskellä. Varsista ja lehdistä irtoaa valkoista maitiaisnestettä, jos ne murtuvat. Punasilkkiyrtti kukkii kesäkuusta lokakuuhun. Kukat ovat punaoranssit. Niistä kehittyy kapeat, jopa 10 cm pitkät kotahedelmät, joista irtoavat keveät siemenet leviävät tuulen mukana. Punasilkkiyrtti on kotoisin Etelä-Amerikasta, mutta koska sitä kasvatetaan yleisesti koristekasvina, se on levinnyt luontoon tulokaslajina kaikilla trooppisilla alueilla. Sitä kasvatetaan myös huonekasvina.Huonekasvit Exotic Garden Kolibrit, perhoset ja mehiläiset ovat kiinnostuneita punasilkkiyrttien medestä. Monarkkiperhonen munii sen lehdille, ja toukat käyttävät yrttiä ravintokasvinaan. Maitiaisneste ärsyttää ihoa. Kasvi maistuu pahalta, ja siksi karja syö sitä siksi vain hätätilassa. Se on kuitenkin aiheuttanut myrkytyksiä lampaille ja nautakarjalle. == Lähteet == == Aiheesta muualla == * Global Biodiversity Information Facility (GBIF): Asclepias curassavica * Centre for Agriculture and Biosciences International (CABI): Asclepias curassavica (bloodflower) * Flora of China: Asclepias curassavica Luokka:Silkkiyrtit
LSVD

LSVD (Lesben- und Schwulenverband in Deutschland) on seksuaalivähemmistöjen oikeuksia Saksassa ajava järjestö. Se perustettiin Leipzigissä vuonna 1990. Alun perin siitä käytettiin nimeä SVD, mutta vuonna 1999 järjestö alkoi edustaa myös lesboja homomiesten lisäksi, ja tällöin järjestön nimeksi tuli LSVD.LSVD: The Lesbian and Gay Federation in Germany LSVD on Saksan suurin homo- ja lesbojärjestö. Siihen kuuluu yli 3 300 henkilöjäsentä ja 80 jäsenjärjestöä. == Lähteet == Luokka:Saksalaiset järjestöt Luokka:Seksuaali- ja sukupuolivähemmistöjen järjestöt
Mesisilkkiyrtti

Mesisilkkiyrtti (Asclepias syriaca) on oleanterikasvien (Apocynaceae) heimoon kuuluva kasvi. Mesisilkkiyrtti kasvaa 60–90 cm korkeaksi. Lehdet ovat noin 20 cm pitkät, kapeat, teräväkärkiset, keskivihreät. Varsista ja lehdistä irtoaa valkoista maitiaisnestettä, jos ne murtuvat. Mesisilkkiyrtti kukkii kesäkuusta elokuuhun. Kukat ovat vaaleanpunertavat, tuoksuvat, ja ne roikkuvat terttuina hiukan alaviistoon. Mesisilkkiyrtti on kotoisin Pohjois-Amerikan itäosasta. Se kasvaa joutomailla, tienvarsilla, harvoissa metsissä ja pellonpientareilla. == Lähteet == == Aiheesta muualla == * ITIS: Asclepias syriaca * United States Department of Agriculture (USDA): Asclepias syriaca * Dr. Duke's Phytochemical and Ethnobotanical Databases: Asclepias syriaca Luokka:Silkkiyrtit
Armin Bittner

Armin Bittner (s. 28. marraskuuta 1964 Krün, Länsi-Saksa) on saksalainen uransa lopettanut alppihiihtäjä. Hän edusti aktiiviurallaan SC Krün -seuraa. Bittner saavutti Crans Montanan MM-kilpailuissa 1987 pujottelussa pronssia. Calgaryn olympialaisissa 1988 hän oli alppiyhdistetyssä yhdestoista. Hän sai Vailin MM-kilpailuissa 1989 pujottelussa hopeaa. Saalbachin MM-kilpailuissa 1991 hän oli pujottelussa kuudes ja suurpujottelussa viidestoista. Bittner voitti pujottelun maailmancupin kausilla 1988–1989 ja 1989–1990 sekä sijoittui kolmanneksi kaudella 1986–1987. Maailmancupin kokonaiskilpailussa hän oli neljäs kaudella 1989–1990. Hän voitti maailmancupissa seitsemän pujottelukilpailua, oli neljä kertaa toinen ja seitsemän kertaa kolmas. Lisäksi hän oli kerran kolmas suurpujottelussa. == Maailmancup-voitot == Päivä Paikka Laji 21\. joulukuuta 1986 Hinterstoder Pujottelu 21\. joulukuuta 1988 St. Anton Pujottelu 15\. tammikuuta 1989 Kitzbühel Pujottelu 12\. elokuuta 1989 Thredbo Pujottelu 7\. tammikuuta 1990 Kranjska Gora Pujottelu 12\. tammikuuta 1990 Schladming Pujottelu 4\. maaliskuuta 1990 Veysonnaz Pujottelu == Lähteet == Luokka:Saksalaiset alppihiihtäjät Luokka:Vuonna 1964 syntyneet Luokka:Elävät henkilöt
Manuel Ferraz de Campos Sales

thumb|200px|Manuel Ferraz de Campos Salesin hauta. Manuel Ferraz de Campos Sales oli Brasilian presidenttinä vuosina 1898–1902. Hän tuki maataloutta ja pyrki edistämään kahvinviljelyä. Ulkopolitiikassa hän aloitti neuvottelut Bolivian kandssa Acren alueen asemasta. Presidenttiuransa jälkeen hänestä tuli Sao Paolon osavaltion senaattori. == Lähteet == == Aiheesta muualla == Luokka:Brasilian presidentit Luokka:Vuonna 1841 syntyneet Luokka:Vuonna 1913 kuolleet
Kristijonas Donelaitis

Kristijonas Donelaitis, myös Christian Donaleitis, Donalitius, Christian, Tietosanakirja osa 2, palsta 373, Tietosanakirja Osakeyhtiö 1909(1. tammikuuta 1714 – 18. helmikuuta 1780) oli preussinliettualainen kirjailija. Hänen tunnetuin teoksensa on neliosainen eeppinen runo Vuodenajat. Hän opiskeli Königsbergin Albertus-yliopistossa ja oli varsinaiselta ammatiltaan pappi. Lisäksi hän toimi muun muassa kanttorina ja rehtorina.Biografas.lt: Kristijonas Donelaitis (arkistolinkki) Pietismi vaikutti häneen voimakkaasti.The Seasons by Kristijonas Donelaitis - About the Author (arkistolinkki) Hän loi uransa Vähässä-Liettuassa ja kirjoitti ensisijaisesti liettuaksi, mutta käytti laajasti kielitaitoisena myös kreikkaa, latinaa, hepreaa, ranskaa ja saksaa.Donelaitis-seura: Liettuan merkkihenkilöitä (arkistolinkki) == Lähteet == Luokka:Liettualaiset runoilijat Luokka:Liettualaiset papit Luokka:Vuonna 1714 syntyneet Luokka:Vuonna 1780 kuolleet
Heinz Schilchegger

Heinz Schilchegger (s. 16. lokakuuta 1973 Obertauern, Itävalta) on itävaltalainen uransa lopettanut alppihiihtäjä. Schilchegger sijoittui pujottelun maailmancupin kokonaispisteissä toiseksi kaudella 2000–2001. Suurpujottelun maailmancupissa hän oli viides kausilla 2000–2001 ja 2002–2003 sekä maailmancupin kokonaiskilpailussa kuudes kaudella 2000–2001. Hän voitti maailmancupin pujottelukilpailun Park Cityssä 19. marraskuuta 2000. Lisäksi hän oli maailmancupin pujotteluissa kolme kertaa toinen ja kerran kolmas sekä suurpujotteluissa kaksi kertaa toinen ja neljä kertaa kolmas. Schilchegger sijoittui St. Antonin MM-kilpailuissa 2001 pujottelussa neljänneksi ja suurpujottelussa kuudenneksi. Nuorten MM-kilpailuissa hän oli kuudes pujottelussa Mariborissa 1992. Hän voitti suurpujottelun Euroopan cupin kokonaiskilpailun kaudella 1996–1997 oltuaan edelliskaudella toinen. == Lähteet == Luokka:Itävaltalaiset alppihiihtäjät Luokka:Vuonna 1973 syntyneet Luokka:Elävät henkilöt
Mu

Mu tarkoittaa esimerkiksi seuraavia: * Mu, kuvitteellinen kadonnut manner * mu, karitatiivinen käsite * * MU, China Eastern -lentoyhtiön IATA-koodi * MU, Mauritiuksen ISO 3166-1 -maakoodi * Mu, sukunimenä: ** Athing Mu (s. 2002), yhdysvaltalainen juoksija.
Cepelinai

thumb|right|Cepelinai tarjoiltuna kermaviilikastikkeen ja pekonin kera. Cepelinai (yksikössä cepelinas) eli didžkukuliai on liettualainen ruokalaji. Se on myky, joka on yleensä valmistettu perunaraasteesta ja täytetty jauhelihalla. Joskus jauhelihan sijasta käytetään vuohenjuustoa tai sieniä. Ruoka on saanut zeppeliiniä merkitsevän nimensä muotonsa takia. Liettuan lisäksi cepelinai on suosiossa Puolan osissa. Luokka:Liettualainen keittiö Luokka:Ruokalajit
Werner Franz

Werner Franz (s. 8. maaliskuuta 1972 Weißbriach, Itävalta) on itävaltalainen uransa lopettanut alppihiihtäjä. Hän edusti aktiiviurallaan Ski Club Weissbriach -seuraa. Franz voitti alppiyhdistetyn maailmancupin kaudella 1997–1998 ja sijoittui kolmanneksi 1998–1999. Hän oli supersuurpujottelun maailmancupissa toinen kaudella 1999–2000 ja syöksylaskun maailmancupissa kolmas 1998–1999. Maailmancupin kokonaiskilpailussa hän oli parhaimmillaan yhdeksäs 1998–1999. Franz voitti maailmancupissa supersuurpujottelukilpailun St. Antonissa 13. helmikuuta 2000 ja syöksylaskun Val d'Iseressä 11. joulukuuta 2004. Lisäksi hän sijoittui syöksylaskussa seitsemän kertaa toiseksi ja viisi kertaa kolmanneksi, supersuurpujottelussa kerran toiseksi ja kahdesti kolmanneksi sekä alppiyhdistetyssä kerran toiseksi ja kolmanneksi. Franz sijoittui Vailin MM-kilpailuissa 1999 syöksylaskussa kuudenneksi. St. Antonin MM-kilpailuissa 2001 hän oli supersuurpujottelussa kuudes ja syöksylaskussa kahdeksas. Nuorten MM-kilpailuissa hän sijoittui syöksylaskussa viidenneksi Zinalissä 1990. Hän voitti syöksylaskun Euroopan cupin kokonaiskilpailun kaudella 1991–1992 ja sijoittui samalla kaudella Euroopan cupin kokonaispisteissä kolmanneksi. == Lähteet == Luokka:Itävaltalaiset alppihiihtäjät Luokka:Vuonna 1972 syntyneet Luokka:Elävät henkilöt
Gintaras Rinkevičius

thumb Gintaras Rinkevičius (s. 1960) on liettualainen kapellimestari. Hän on perustanut Liettuan valtionsinfoniaorkesterin ja toiminut sen taiteellisena johtajana sekä pääkapellimestarina. Lisäksi hän on toiminut samoissa tehtävissä Latvian kansallisoopperassa. Ooppera ja baletti ovat olleet hänen työssään keskeisellä sijalla. Rinkevičius on Liettuan musiikki- ja teatteriakatemian professori. Hänelle on myönnetty Liettuan kansallispalkinto, ja lisäksi hänet on muun muassa otettu Gediminaksen ritarikuntaan neljännessä luokassa vuonna 1997.The Lithuanian State Symphony Orchestra: Gintaras Rinkevičius == Lähteet == == Aiheesta muualla == * Viralliset sivut , Luokka:Liettualaiset kapellimestarit Luokka:Vuonna 1960 syntyneet Luokka:Elävät henkilöt
Ghatit

Ghatit voi tarkoittaa: *Itä-Ghatit, vuoristo Intian itäosassa *Länsi-Ghatit, vuoristo Intian länsiosassa.
Marco Marazzoli

Marco Marazzoli (1602–1662) oli italialainen säveltäjä ja pappi. Hän toimi Antonio Barberinin palveluksessa Roomassa vuodesta 1626. Hän sävelsi oopperoita, mutta omistautui enemmän oratoriolle, jossa hän käytti myös italiaa tavanomaisen latinan sijasta. Huomattavin näistä oratorioista on viimeinen, Oratorio di Santa Caterina (1660). Teoksen ainoa lähde on niin huonossa kunnossa, että levytystä varten on jouduttu osin turvautumaan rekonstruktioon.The Guardian: Marazzoli: Oratorio di Santa Caterina; Pasquini: Lamento di Cain == Lähteet == Luokka:Italialaiset säveltäjät Luokka:Italialaiset oopperasäveltäjät Luokka:Barokkisäveltäjät Luokka:Italialaiset papit Luokka:Vuonna 1602 syntyneet Luokka:Vuonna 1662 kuolleet
We

We tai WE voi tarkoittaa ainakin seuraavia: * * Wé, kaupunki Uudessa- Kaledoniassa * WE, alankomaalainen vaatemerkki * W.E., Madonnan ohjaama elokuva vuodelta 2011 * We, Arcade Firen studioalbumi vuodelta 2022.
Wi

Wi tarkoittaa seuraavia: * * Wisconsin, postilyhenne WI, Yhdysvaltain osavaltio.
Helmut Höflehner

Helmut Höflehner (s. 24. marraskuuta 1959 Gumpenberg, Steiermark, Itävalta) on itävaltalainen uransa lopettanut alppihiihtäjä. Höflehner voitti syöksylaskun maailmancupin kausilla 1984–1985 ja 1989–1990. Lisäksi hän sijoittui toiseksi kaudella 1988–1989 ja neljänneksi 1990–1991. Maailmancupin kokonaiskilpailussa hän oli viides kaudella 1989–1990 sekä kahdeksas kausilla 1984–1985 ja 1988–1989. Hän voitti maailmancupissa syöksylaskukilpailun kymmenen kertaa, oli viisi kertaa toinen ja kymmenen kertaa kolmas. Höflener sijoittui olympialaisten syöksylaskussa viidenneksi Sarajevossa 1984 ja 17:nneksi Albertvillessä 1992. MM-kilpailuissa hän oli seitsemäs Bormiossa 1985 ja Vailissa 1989 sekä neljästoista Crans-Montanassa 1987. ==Maailmancup-voitot== Päivä Paikka Laji 12\. maaliskuuta 1983 Lake Louise Syöksylasku 2\. helmikuuta 1984 Cortina d'Ampezzo Syöksylasku 15\. joulukuuta 1984 Val Gardena Syöksylasku 19\. tammikuuta 1985 Wengen Syöksylasku 26\. tammikuuta 1985 Garmisch-Partenkirchen Syöksylasku 10\. joulukuuta 1988 Val Gardena Syöksylasku 22\. joulukuuta 1988 St. Anton Syöksylasku 27\. tammikuuta 1990 Val d'Isère Syöksylasku 29\. tammikuuta 1990 Val d'Isère Syöksylasku 4\. helmikuuta 1990 Cortina d'Ampezzo Syöksylasku == Lähteet == Luokka:Itävaltalaiset alppihiihtäjät Luokka:Vuonna 1959 syntyneet Luokka:Elävät henkilöt
Pikkujalokotka

Pikkujalokotka (Nisaetus nanus, aiemmin Spizaetus nanus) on haukkojen heimoon kuuluva lintu. Sitä tavataan Bruneissa, Indonesiassa, Malesiassa, Myanmarissa ja Thaimaassa. Se on vaarantunut, koska sitä on vain vähän sen laajalla levinneisyysalueella. Thaimaasta se saattaa olla hävinnyt. Sen status on kuitenkin hiukan epäselvä, sillä sitä on vaikea erottaa vuorijalokotkasta. Sen uhkana on elinalueiden häviäminen laajojen, jopa suojelualueilla tapahtuvien hakkuiden vuoksi. Metsiä hävitetään myös viljelyn tarpeisiin, kuten öljypalmun ja kumipuun. ==Ulkoasu== Sen pituus on 46 cm. Se on pieni voimakaskuvioinen kotka. Pään sivut ovat punaruskea, ja niissä on mustia juovia. Tumma töyhtö on valkotäpläinen, pyrstössä on kolme tumma juovaa. Alapuoliset lentosulat ovat pohjaväriltään kellanruskeat-valkoiset, peitinhöyhenet lämpimän kellanruskea kapein tummin juovin. Sen elinpiiriä ovat subtrooppiset ja trooppiset .kosteat alavat metsät 500 metrin korkeuteen saakka. Birdlife.org viitattu 28.10.2012 ==Alalajit== Sillä on kaksi alalajia: * Nisaetus nanus nanus (Wallace, 1868) * Nisaetus nanus stresemanni (Amadon, 1953) ==Lähteet== Luokka:Haukat Luokka:Uhanalaiset linnut
Diels

Diels voi viitata seuraaviin henkilöihin tai asioihin: ==Henkilöitä== * Hermann Alexander Diels (1848–1922), saksalainen filologi * Ludwig Diels (1874–1945), saksalainen kasvitieteilijä * Otto Diels (1876–1954), saksalainen kemisti, Nobelin kemianpalkinnon saaja * Rudolf Diels (1900–1957), saksalainen natsipoliitikko ==Muita merkityksiä== *Diels–Alder-reaktio, orgaaninen kemiallinen reaktio *Diels-Kranz (DK) -numerointi, Hermann Alexander Dielsin ja Walther Kranzin mukaan nimetty esisokraattisten filosofien tekstikatkelmien viittausjärjestelmä.
Mageia

Mageia on Linux-käyttöjärjestelmän jakelupaketti, joka on haarautunut Mandriva Linux -jakelusta. Mageian tavoitteena on olla turvallinen, vakaa ja kestävä käyttöjärjestelmä sekä luoda vakaa ja luotettava organisaatio kehitystyötä johtamaan. Mageiaa kehittää ranskalainen voittoa tavoittelematon Mageia.org- yhteisö. Mageian historia alkaa syyskuulta 2010, jolloin Mandriva Linuxia tuottavan Mandriva SA:n lakkautetun tytäryhtiön Edge-IT:n entiset työntekijät päättivät jatkaa itsenäisesti järjestelmän kehittämistä. Ensimmäinen Mageia julkaistiin kesäkuussa 2011. == Lähteet == == Aiheesta muualla == *Mageian kotisivut *DistroWatch: Mageia Luokka:Linux-jakelupaketit
Peter Wirnsberger

Peter Wirnsberger (s. 13. syyskuuta 1958 Vordernberg, Steiermark, Itävalta) on itävaltalainen uransa lopettanut alppihiihtäjä, joka kilpaili pääasiassa syöksylaskussa. Hän edusti aktiiviurallaan DSV Alpine -seuraa. Wirnsberger saavutti Lake Placidin olympialaisissa 1980 hopeaa syöksylaskussa. Hän hävisi kultaa voittaneelle Leonhard Stockille 0,62 sekuntia. MM-kilpailujen syöksylaskussa Wirnsberger oli 12:s Schladmingissa 1982, kuudes Bormiossa 1985, kahdeksas Vailissa 1989 ja kymmenes Saalbachissa 1991. Wirnsberger voitti syöksylaskun maailmancupin kokonaiskilpailun kaudella 1985–1986, sijoittui toiseksi kaudella 1978–1979, kolmanneksi 1984–1985, neljänneksi 1980–1981 ja viidenneksi 1988–1989. Maailmancupin kokonaiskilpailussa hän oli kahdeksas kaudella 1985–1986 ja yhdeksäs 1984–1985. Hän voitti kahdeksan syöksylaskun maailmancupin osakilpailua, oli yhdeksän kertaa toinen ja kaksitoista kertaa kolmas. ==Maailmancup-voitot== Päivä Paikka Laji 27\. tammikuuta 1979 Garmisch-Partenkirchen Syöksylasku 3\. maaliskuuta 1979 Lake Placid Syöksylasku 7\. joulukuuta 1979 Val d'Isère Syöksylasku 20\. tammikuuta 1985 Wengen Syöksylasku 14\. joulukuuta 1985 Val Gardena Syöksylasku 31\. joulukuuta 1985 Schladming Syöksylasku 17\. tammikuuta 1986 Kitzbühel Syöksylasku 18\. tammikuuta 1986 Kitzbühel Syöksylasku == Lähteet == Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1958 syntyneet Luokka:Elävät henkilöt
Līna Mūze-Sirmā

Līna Mūze-Sirmā (o.s. Mūze, s. 4. joulukuuta 1992 Smiltene) on latvialainen keihäänheittäjä. Hän on voittanut alle 23-vuotiaiden Euroopan-mestaruuden ja on sijoittunut aikuisten MM-kilpailuissa parhaimmillaan kuudenneksi. Vuonna 2009 Mūze-Sirmā sijoittui kuudenneksi alle 18-vuotiaiden MM-kilpailuissa Bressanonessa. Seuraavana vuonna hän saavutti hopeaa alle 20-vuotiaiden MM- kilpailuissa Monctonissa heitettyään 56,64 metriä. Hän hävisi kultaa voittaneelle Sanni Utriaiselle viisi senttimetriä. Alle 20-vuotiaiden EM- kilpailuissa 2011 hän saavutti hopeaa. Helsingin EM-kilpailuissa 2012 Mūze- Sirmā sijoittui kymmenenneksi tuloksella 55,60. Lontoon olympialaisissa 2012 hän karsiutui finaalista heitettyään 59,91. Mūze-Sirmā voitti alle 23-vuotiaiden Euroopan-mestaruuden Tampereella 2013 tuloksella 58,61. Moskovan MM-kilpailuissa 2013 hän jäi karsintaan heitettyään 60,29. Hän karsiutui loppukilpailusta myös Zürichin EM-kilpailuissa 2014. Hän sai hopeaa Gwangjun universiadeissa 2015 tuloksella 60,26. Mūze-Sirmā osallistui EM-kisoihin Amsterdamissa 2016, mutta jäi ilman tulosta karsinnassa loukattuaan polvensa pahoin ensimmäisessä heitossaan. Hän karsiutui loppukilpailusta myös Berliinin EM-kilpailuissa 2018, Dohan MM-kilpailuissa 2019 ja vuodelle 2021 siirretyissä Tokion olympialaisissa. Hän sijoittui kuudenneksi Eugenen MM-kilpailuissa 2022 tuloksella 61,26 ja seitsemänneksi saman kesän Münchenin EM-kilpailuissa tuloksella 58,11. Budapestin MM-kilpailuissa 2023 hän oli yhdeksäs. Mūze- Sirmān ennätys on vuonna 2019 heitetty 64,87 metriä. Mūze-Sirmā on naimisissa keihäänheittäjä Zigismunds Sirmaisin kanssa. Heitä molempia on valmentanut Kimmo Kinnunen yhteistyössä Jānis Lūsisin kanssa. == Lähteet == Luokka:Latvialaiset keihäänheittäjät Luokka:Vuonna 1992 syntyneet Luokka:Elävät henkilöt
Jättiagaave

Jättiagaave (Agave americana) on monivuotinen agaavejen (Agave) sukuun kuuluva kasvi. Jättiagaave on suurikokoinen ikivihreä mehikasvi, joka elää kymmeniä vuosia, mutta kuolee, kun on kukkinut yhden ainoan kerran. Sen lehtiruusuke kasvaa 1,5–2 metriä korkeaksi ja jopa neljä metriä leveäksi. Parsamainen kukkavarsi nousee ruusukkeen keskeltä ja voi olla 10 m korkea. Jättiagaavea viljellään eri puolilla maailmaa, mutta alkujaan se on luultavasti kotoisin Meksikon itäosasta. == Lähteet == == Aiheesta muualla == * United States Department of Agriculture (USDA): Agave americana * Flora of China: Agave americana * Dr. Duke's Phytochemical and Ethnobotanical Databases: Agave americana Luokka:Agaavet
Urs Räber

Urs Räber (s. 28. marraskuuta 1958 Grindelwald, Sveitsi) on sveitsiläinen uransa lopettanut alppihiihtäjä, joka kilpaili pääasiassa syöksylaskussa. Hän edusti aktiiviurallaan Skiclub Wilderswil/Grindelwald -seuraa Räber kilpaili maailmancup-tasolla vuosina 1979–1984. Hän voitti syöksylaskun maailmancupin kokonaiskilpailun kaudella 1983–1984 ja sijoittui viidenneksi 1982–1983. Maailmancupin yhteiskilpailussa hän oli seitsemäs kaudella 1983–1984. Hän voitti syöksylaskussa kaksi maailmancupin osakilpailua, oli kaksi kertaa toinen ja kaksi kertaa kolmas. Räber sijoittui olympialaisten syöksylaskussa 18:nneksi Lake Placidissa 1980 ja jaetulle viidennelle sijalle Sarajevossa 1984. == Palkintosijat maailmancupin osakilpailuissa == Päivä Kilpailupaikka Laji Sijoitus 20\. joulukuuta 1982 Val Gardena syöksylasku 3. 21\. tammikuuta 1983 Kitzbühel syöksylasku 2. 22\. tammikuuta 1983 Kitzbühel syöksylasku 2. 18\. joulukuuta 1983 Val Gardena syöksylasku 1. 7\. tammikuuta 1984 Laax syöksylasku 1. 2\. helmikuuta 1984 Cortina d'Ampezzo syöksylasku 2. == Lähteet == Luokka:Sveitsiläiset alppihiihtäjät Luokka:Vuonna 1958 syntyneet Luokka:Elävät henkilöt
Johnny Nash

Johnny Nash (19. elokuuta 1940 Houston, Texas, Yhdysvallat – 6. lokakuuta 2020'I Can See Clearly Now' singer Johnny Nash dies at 80) oli yhdysvaltalainen laulaja ja näyttelijä. Hän esitti uransa huippuvuosina 1960- ja 1970-luvuilla etenkin rhythm and blues-, soul- ja reggae-musiikkia, ja hänellä oli suuri osa jamaikalaisen reggaen tunnetuksi tekijänä 1970-luvulla. Nash tunnetaan parhaiten vuoden 1972 hittisinglestään ”I Can See Clearly Now”. Nash perusti 1960-luvun lopulla Jamaikalla lyhytikäiseksi jääneen levy-yhtiön JAD yhdessä Danny Simsin kanssa. Jamaikalla levyttäessään vuonna 1972 Nash levytti Bob Marleyn kirjoittaman kappaleen ”Stir It Up”, joka nosti hänet vuosien tauon jälkeen singlelistoille. Sitä seurasi hänen oma sävellyksensä ”I Can See Clearly Now” (1972), joka nousi listojen kärkeen, samoin kuin ”Tears On My Pillow” (1975). 1970-luvun lopulla Nash alkoi keskittyä näyttelijäntyöhön ja musiikin tuottamiseen ja julkaisi 1980-luvulla enää yhden albumin. == Katso myös == * Tears On My Pillow (albumi) ==Lähteet== ==Kirjallisuutta== * ==Aiheesta muualla== * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1940 syntyneet Luokka:Vuonna 2020 kuolleet
Myllykoski (Kitkajoki, Kuusamo)

thumb|250px|right|Myllykoski lokakuussa 2012. Myllykoski on Kuusamossa, Kitkajoen varrella sijaitseva voimakkaasti virtaava koski jossa on mylly. Karhunkierros-vaellusreitti ylittää kosken riippusiltaa pitkin. Lähimmälle tielle Myllykoskelta on noin alle puoli kilometriä ja sinne menee hyväkuntoinen leveä polku. Koski on saanut nimensä vuonna 1926 Juuman ja Säkkilän kyläläisten rakentamasta myllystä. Myllyssä jauhettiin pääosin ohranjyviä ja joskus myös ruista. Myllyn viimeiset jauhot jauhettiin vuosien 1947-48 aikana. ==Lähteet== == Aiheesta muualla == Luokka:Kuusamon kosket Luokka:Koutajoen vesistö
Edvard Björkenheim (lääkäri)

Robert Edvard Albert Björkenheim (2. helmikuuta 1877 Eurajoki – 7. helmikuuta 1970 Helsinki) oli suomalainen lääkäri. Björkenheimin vanhemmat olivat Axel Björkenheim ja Sigrid Lovisa Charlotta von Julin. Hänen ensimmäinen puolisonsa vuodesta 1904 oli Anna Hindström ja toinen vuodesta 1915 Fanny Helena von Born. Björkenheim tuli ylioppilaaksi 1895 ja valmistui lääketieteen lisensiaatiksi 1905. Lääketieteen ja kirurgian tohtoriksi hän väitteli 1907. Björkenheim oli Helsingin yliopiston synnytys- ja naistentautiopin dosentti 1918–1945, Helsingin Diakonissalaitoksen sairaalan gynekologisen osaston johtaja 1922–1955 ja Diakonissalaitoksen ylilääkäri 1949–1955. Hänelle myönnettiin professorin arvonimi 1937.Otavan Iso tietosanakirja, Otava 1967, osa 1 p. 1288 ==Lähteet== Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1877 syntyneet Luokka:Vuonna 1970 kuolleet
Tähkäagaave

Tähkäagaave (Agave attenuata) on monivuotinen agaavejen (Agave) sukuun kuuluva kasvi. Tähkäagaave on ikivihreä mehikasvi, joka kuolee kun on kukkinut yhden ainoan kerran. Sen lehtiruusuke kasvaa 1,5 korkeaksi ja saman levyiseksi. Kasvi kukkii noin kymmenen vuoden ikäisenä. Parsamainen kukkavarsi nousee ruusukkeen keskeltä. Varsi on 2-4 m korkea ja siihen puhkeaa terttu keltaisia kukkia. Tähkäagaavea viljellään eri puolilla maailmaa, mutta alkujaan se on kotoisin Keski-Meksikon vuoristoseuduilta. Alkuperäisellä levinneisalueellaan se on nykyisin harvinainen. Tähkäagaave on suosittu koristekasvi, varsinkin koska sen lehdissä ei ole piikkejä toisin kuin monilla muilla agaavelajeilla. Siitä on jalostettu muotoja, joiden lehdissä on enemmän tai vähemmän vaaleita raitoja. Tähkäagaaveita voidaan lisätä joko siemenistä tai suvuttomasti, yleensä irrottamalla emäkasvin tyvelle kasvavia uusia ruusukkeita pistokkaiksi. == Lähteet == Luokka:Agaavet
Marte Høie Gjefsen

Marte Høie Gjefsen (s. 6. maaliskuuta 1989 Lillehammer) on norjalainen freestylehiihtäjä, joka edustaa seuratasolla Lillehammer Skiklubbia. Hän kilpailee ski crossissa. Gjefsen kilpaili maailmancupissa ensimmäisen kerran Vossissa helmikuussa 2009 sijoittuen 28:nneksi. Kymmenen parhaan joukkoon hän sijoittui ensimmäisen kerran tammikuussa 2010 oltuaan viides Alpe d'Huezissa. Viikkoa myöhemmin hän saavutti ensimmäisen maailmancupin voittonsa Blue Mountainilla, Kanadassa. Vancouverin olympialaisissa 2010 Gjefsen sijoittui 11:nneksi. Toisen maailmancupin voittonsa hän saavutti maaliskuussa 2011 Grindelwaldissa. == Lähteet == Luokka:Norjalaiset freestylehiihtäjät Luokka:Vuonna 1989 syntyneet Luokka:Elävät henkilöt
Hia Björkenheim

Sophia Emilia Wilhelmina (Hia) Björkenheim (26. elokuuta 1867 Tuusula – 29. lokakuuta 1952 Helsinki) oli suomalainen diakonissa. Hän oli Helsingin Diakonissalaitoksen taloudenhoitaja 1896–1940. Hän perusti pääosin omilla varoillaan laitoksen yhteyteen Kotivalli-nimisen naisten keuhkotautiparantolan sekä luutuberkuloottisten lasten sairaalan. Hän toimi laitoksen vuonna 1939 perustamassa kehitysvammahoitolassa Espoon Skogbyssä,Otavan Iso tietosanakirja, Otava 1967, osa 1 p. 1289 joka myöhemmin itsenäistyi Diakonissalaitoksesta Rinnekoti-Säätiön vastuulleRinnekodin historiaa Hia Björkenheimin isä oli tehtailija Lars Magnus Robert Björkenheim. Hänen veljiään olivat henkirikosten uhreina kuolleet kauppaneuvos Gösta Björkenheim ja insinööri Bengt Magnus Robert Björkenheim. ==Lähteet== Luokka:Diakonissat Luokka:Vuonna 1867 syntyneet Luokka:Vuonna 1952 kuolleet
Michael Manley (poliitikko)

Michael Norman Manley (10. joulukuuta 1924 – 6. maaliskuuta 1997) oli jamaikalainen poliitikko. Manley toimi Jamaikan pääministerinä vuosina 1972–1980 ja 1989–1992. Hän johti isänsä, pääministeri Norman Washington Manleyn perustamaa sosialistista People's National Party (PNP) -puoluetta vuodesta 1969 lähtien. Manley oli Jamaikan oppositiojohtaja vuosien 1969–1972 aikana ennen tuloaan pääministeriksi, sekä vuosina 1980–1989, kun pääministerinä toimi konservatiivi Edward Seaga. ==Lähteet== Luokka:Vuonna 1924 syntyneet Luokka:Vuonna 1997 kuolleet Luokka:Jamaikan pääministerit
Sateen katvealue

Sateen katvealue tarkoittaa orografisiin sateisiin liittyvää ilmiötä, jossa vuoren yhteen ilmansuuntaan sijaitseva rinne kokee huomattavia sademääriä orografisten sateiden vuoksi, ja sateen katvealue eli kuiva alue muodostuu vastakkaiselle vuorenrinteelle ja sen takaiselle alueelle. Orografisissa sateissa ilma jäähtyy ja ilmankosteus tiivistyy vuoren rinnettä ylöspäin mentäessä ja ilma luovuttaa kosteutensa sadantana vuoren rinteelle. Vuoren vastakkaisella rinteellä ilma on poikkeuksellisen kuivaa sen vuoksi, että ilman kosteus on satanut toisaalla maahan. Kyseisellä vuorenrinteellä voidaan kokea föhn-tuuli. Sateen katvealueet aiheuttavat merkittäviä ilmastoeroja rajatuilla maantieteellisillä alueilla sateiden epätasaisen jakautumisen vuoksi. Jotkin erämaat syntyvät sateen katvealueille. Gobi on sateen katvealueella sijaitseva aavikko. Luokka:Ilmasto
Vuoden 2012 kesäparalympialaisten mitalitaulukko

Vuoden 2012 kesäparalympialaisten mitalitaulukko. Maiden järjestys on ensin kultamitalien määrän mukaan, sitten hopea- ja lopuksi pronssimitalien määrän mukaan. Jos tuon jälkeen maiden mitalimäärä on sama, maat ovat jaetulla sijalla aakkosjärjestyksessä. == Lähteet == * Mitalitaulukko Paralympialaisten 2012 virallisilla sivuilla Luokka:Kesäparalympialaiset 2012
Luettelo Algerian lentoyhtiöistä

Tämä on luettelo lentoyhtiöistä, jotka operoivat tai ovat operoineet Algeriassa. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Air Algérie AH DAH AIR ALGERIE 1947 Air Express Algeria - - - 2002 Star Aviation - - - 2001 Tassili Airlines SF DTH TASSILI AIR 1997 ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Air Fret Service Oran - - - 1999 2000 Antinea Airlines HO DJA ANTINEA 1999 2003 CATA Compagnie Algérienne de Transports Aériens - - - 1947 1950 Compagnie Cherifienne du Pont Aérien Morocco - - - 1954 1955 Ecoair International 9H DEI - 1999 2002 Inter Air Services - - 1967 1984 Khalifa Airways K6 KZW KHALIFA AIR 1999 2003 SACA Société Algérienne de Constructions Aéronautiques - - - 1946 1953 Sahara Airlines 6S SHD - 1995 2003 Société de Travail Aérien - - VICTOR INDIA 1968 1972 ==Katso myös== * Luettelo lentoyhtiöistä * Algeria
Johannes Björklund

Julius Johannes Björklund (13. syyskuuta 1888 Oulu – 17. joulukuuta 1962 Helsinki) oli suomalainen kenttäpiispa. Björklundin vanhemmat olivat rovasti Isak August Björklund ja Fredrika Mathilda Wichmann. Kauppaneuvos Gösta Björklund ja arkkitehti, kuvataiteilija Matti Visanti olivat hänen veljiään. Johannes Björklundin puolisot olivat 1913-1942 Ingrid Anni Helena Mentona Tallroth ja 1945-1962 Maija Hellevi Tarjanne, aiemmin Karsikko. Ylioppilaaksi 1907 tullut Björklund suoritti teologisen erotutkinnon ja vihittiin papiksi 1911. Pastoraalitutkinnot hän suoritti 1914 ja 1934, filosofian kandidaatin tutkinnon 1929, teologian kandidaatin tutkinnon 1932 ja teologian lisensiaatin tutkinnon 1939. Teologian tohtoriksi Björklund väitteli 1940. Hän oli ylimääräinen pappi Vaasassa 1911-1916, Mustasaaren pitäjänapulainen 1916-1924 ja laivaston pastori 1924-1939. Björklund nimitettiin 1939 sotarovastiksi ja 1941 Suomen ensimmäiseksi kenttäpiispaksi, jota virkaa hän hoiti vuoteen 1956. Vakinaisten virkojen ohella hän oli Vaasan lääninsairaalan saarnaaja ja uskonnonopettaja Vaasassa ja Helsingissä. Hän oli sotilaspastorien liiton puheenjohtaja sekä Suomen kirkon pappisliiton hallituksen jäsen 1940–1956.Otavan Iso tietosanakirja, Otava 1967, osa 1 p. 1290Uppslagsverket Finland ==Lähteet== Luokka:Suomen evankelis-luterilaisen kirkon papit Luokka:Kenttäpiispat Luokka:Suomalaiset opettajat Luokka:Vuonna 1888 syntyneet Luokka:Vuonna 1962 kuolleet
Jalkapallon B-sarjan kausi 1931

Jalkapallon Suomen sarjan toiseksi korkein sarjataso kaudella 1931 oli nimeltään B-sarja. Sarjaan kelpuutettiin edellisvuoden A-sarjasta pudonneet ÅIFK ja Stjärnan ja kussakin SPL:n 8 piirissä pelattiin alueelliset karsinnat. Joukkueista karsittiin cupkilpailulla osallistujat loppusarjaan, joka pelattiin yksinkertaisena sarjana, sen 2 parasta nousivat 1932 A-sarjaan.Palloliiton toimintakertomus 1931 == B-sarja, alueelliset karsinnat== Savon piiri Joukkue O V T H Maalit Pist. Kuopion Palloseura 4 4 0 0 23-3 8 Mikkelin Palloilijat 4 1 2 1 6-5 4 Savonlinnan Pallokerho 4 1 2 1 7-9 4 Warkauden Urheilijat 4 0 2 2 4-12 2 Kajaanin Palloilijat 4 0 2 2 2-13 2 http://www.jukkajoutsi.com/KuPS.html Helsinki Helsingin Toverit Turku Hangö IK Viipuri Viipurin Reipas Vaasa Vasa IFK Kymenlaakso Kotkan Palloseura Häme- Satakunta Tampereen Palloilijat Karjala Sortavalan Palloseura ==B-sarja, karsinnat loppusarjaan== === 1.karsintakierros === Joukkue #1 Tulos Joukkue #2 Kuopion Palloseura 3–0 Kotkan Palloseura Viipurin Reipas wo Sortavalan Palloseura === 2.karsintakierros === Joukkue #1 Tulos Joukkue #2 Vasa IFK 13–2 Tampereen Palloilijat Helsingin Toverit 5–3 Kuopion Palloseura Viipurin Reipas 4–0 Helsingin Stjärnan Åbo IFK 4–1 Hangö IK ===B-sarjan loppusarja=== Joukkue O V T H Maalit Pist. ÅIFK HT Reip VIFK Åbo IFK 3 3 0 0 10-2 6 6-0 1-0 3-2 Helsingin Toverit 3 2 0 1 8-7 4 4-0 4-1 Viipurin Reipas 3 1 0 2 3-6 2 3-1 Vasa IFK 3 0 0 3 4-10 0 == Lähteet == * Suomen toisen sarjatason taulukot * http://www.jukkajoutsi.com/KooteePee.html ===Viitteet=== Luokka:Vuoden 1931 jalkapallo 1931
Albert Björkman

Albert Björkman (30. marraskuuta 1865 Porvoo – 31. tammikuuta 1929 Tampere) oli suomalainen lääkäri. Hän toi psyykkisesti sairaiden hoitoon uusia vapaampia hoitokäytäntöjä.Otavan Iso tietosanakirja, Otava 1967, osa 1 p. 1290 Hän valmistui lääketieteen lisensiaatiksi 1896 ja toimi ylilääkärinä Kuopion Niuvanniemessä vuodesta 1899, Pitkäniemen sairaalassa 1909–1913 ja Nikkilän mielisairaalassa 1913–1917Uppslagsverket Finland. Björkman kannatti rotuhygieniaa ja oli huolissaan väestön perimän rappeutumisesta. Hän yritti vuonna 1912 perustaa muiden lääkärien avulla Suomeen rotuhygieenisen seuran, mutta epäonnistui. Björkman vaati ratkaisuna degeneroituneiden sterilointeja. Hänen kuolemansa jälkeen eduskunta sääti lain, joka mahdollisti steriloinnin ilman steriloitavan suostumusta. ==Lähteet== Luokka:Suomalaiset lääkärit Luokka:Suomalaiset eugeenikot Luokka:Vuonna 1865 syntyneet Luokka:Vuonna 1929 kuolleet
Luettelo Angolan lentoyhtiöistä

Tämä on luettelo lentoyhtiöistä, joilla on tai on ollut Angolan siviili- ilmailuviranomaisen myöntämä toimilupa. ==Nykyiset lentoyhtiöt== Lentoyhtiö IATA ICAO Kutsutunnus Aloitti toiminnan Aeronáutica - GGL GIRA GLOBO 2001 Air 26 - DCD DUCARD 2006 Airjet \- MBC - ? Alada - RAD AIR ALADA 1995 Angola Air Charter - AGO ANGOLA CHARTER 1987 Diexim Expresso - - - 2003 Heli Malongo Airways - - - ? Sociedade de Aviação Ligeira - - - 1992 SonAir - SOR SONAIR 1998 TAAG Angola Airlines DT DTA ANGOLA 1938 Transafrik International - TFK - 1984 ==Entiset lentoyhtiöt== Lentoyhtiö IATA ICAO Kutsutunnus Aloitti toiminnan Lopetti toiminnan Aero Tropical - TPB AERO TROPICAL 1996 1999 Etram Air Wing \- ETM - ? ? ==Katso myös== * Luettelo lentoyhtiöistä ==Lähteet== * Angola